Euroopa Liidu Teataja L 254 , 16/09/1998 Lk 0007 - 0010



Komisjoni määrus (EÜ) nr 1958/98, 15. september 1998, millega muudetakse I, II ja III lisa nõukogu määruses (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus, [1] viimati muudetud komisjoni määrusega (EÜ) nr 1570/98, [2] eriti selle artikleid 6, 7 ja 8, ning arvestades, et: vastavalt määrusele (EMÜ) nr 2377/90 tuleb jääkide piirnormid kehtestada järk-järgult kõikide farmakoloogiliste toimeainete suhtes, mida kasutatakse ühenduses toiduloomadele manustamiseks ettenähtud veterinaarravimites; jääkide piirnormid tuleks kehtestada alles pärast seda, kui veterinaarravimite komitee on kontrollinud kogu asjakohast teavet kõnealuste toimeainete jääkide ohutuse kohta loomse toidu tarbijale ja nende jääkide mõju toiduainete tööstuslikule töötlemisele; loomses toidus leiduvate veterinaarravimijääkide piirnormide kehtestamisel on vaja täpsustada loomaliigid, mille puhul jäägid võivad esineda, samuti lubatud määrad nendelt loomadelt saadud söödavas koes (sihtkude), kellele on manustatud ravimeid, ja jääkide laad, mis on oluline jääkide kontrollimiseks (markerjääk); jääkide kontrollimiseks vastavalt ühenduse õigusaktidele tuleks üldiselt kehtestada jääkide piirnormid maksa või neeru sihtkoes; maks ja neerud eemaldatakse sageli rümbast rahvusvahelise kaubanduse puhul ja seepärast tuleks kehtestada jääkide piirnormid ka rasv- või lihaskoes; munalindudele, piimaloomadele või mesilastele ettenähtud veterinaarravimite puhul tuleb kehtestada jääkide piirnormid ka munades, piimas või mees; asaperoon tuleks lisada määruse (EMÜ) nr 2377/90 I lisasse; Urticae herba, Tiliae flos, Sambuci flos, Salviae folium, Rosmarini folium, Quercus cortex, Millefolii herba, Melissae folium, Matricariae flos ja butüülskopolamiinbromiid tuleks lisada määruse (EMÜ) nr 2377/90 II lisasse; teadusuuringute lõpuleviimiseks tuleks tsüflutriin lisada määruse (EMÜ) nr 2377/90 III lisasse; enne käesoleva määruse jõustumist tuleks kehtestada 60päevane ajavahemik, et liikmesriigid saaksid käesoleva määruse sätete arvestamiseks teha kõik vajalikud kohandused kõnealuste veterinaarravimite müügilubadesse, mis on antud vastavalt nõukogu direktiivile 81/851/EMÜ, [3] viimati muudetud direktiiviga 93/40/EMÜ [4]; käesolevas määruses sätestatud meetmed on kooskõlas veterinaarravimite alalise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2377/90 I, II ja III lisa muudetakse vastavalt käesoleva määruse lisale. Artikkel 2 Käesolev määrus jõustub kuuekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 15. september 1998 Komisjoni nimel komisjoni liige Martin Bangemann [1] EÜT L 224, 18.8.1990, lk 1. [2] EÜT L 205, 22.7.1998, lk 10. [3] EÜT L 317, 6.11.1981, lk 1. [4] EÜT L 214, 24.8.1993, lk 31. -------------------------------------------------- LISA A. Määruse (EMÜ) nr 2377/90 I lisa muudetakse järgmiselt. 3. Närvisüsteemi toimivad ained 3.1. Kesknärvisüsteemi toimivad ained 3.1.1. Butürofenoonirea rahustid "Farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | Asaperoon | Asaperooni ja asaperooli summa | Sead | 100 μg/kg | Lihaskude | | 100 μg/kg | Nahk ja rasvkude | | 100 μg/kg | Maks | | 100 μg/kg | Neer" | | B. Määruse (EMÜ) nr 2377/90 II lisa muudetakse järgmiselt. 2. Orgaanilised ühendid "Farmakoloogilised toimeained | Loomaliigid | Muud sätted | Butüülskopolamiinbromiid | Kõik toiduloomade liigid | | Matricariae flos | Kõik toiduloomade liigid | | Melissae folium | Kõik toiduloomade liigid | | Millefolii herba | Kõik toiduloomade liigid | | Quercus cortex | Kõik toiduloomade liigid | | Rosmarini folium | Kõik toiduloomade liigid | | Salviae folium | Kõik toiduloomade liigid | | Sambuci flos | Kõik toiduloomade liigid | | Tiliae flos | Kõik toiduloomade liigid | | Urticae herba | Kõik toiduloomade liigid" | | C. Määruse (EMÜ) nr 2377/90 III lisa muudetakse järgmiselt. 2. Antiparasiitikumid 2.2. Ektoparasiitide vastased ained 2.2.3. Püretriin ja püretroidid "Farmakoloogilised toimeained | Markerjääk | Loomaliigid | Jääkide piirnormid | Sihtkoed | Muud sätted | Tsüflutriin | Tsüflutriin | Veised | 10 μg/kg | Lihaskude | Ajutised jääkide piirnormid kaotavad kehtivuse 1. jaanuaril 2001 | 50 μg/kg | Rasvkude | 10 μg/kg | Maks | 10 μg/kg | Neer | 20 μg/kg | Piim | Tuleb järgida nõukogu direktiivi 94/29/EÜ edasisi sätteid" | --------------------------------------------------